ముందుగా కొబ్బరి పొడి, పచ్చి మిరపకాయలు, జీలకర్ర మూడింటిని కొద్దిగా నూనె పోసి ముద్దగా నూరుకోవాలి. ఇప్పుడు మందపాటి గిన్నె లేదా బాండిలో కప్పు నీరు పోసి నానపెట్టి పెట్టుకున్న శనగపప్పు, సొరకాయ ముక్కలు వేసి ఉడికించుకోవాలి. కుక్కర్లో అయితే ఒకటి రెండు విజిల్స్ రాగానే దింపేసుకోవాలి. ఆ నీరు ఒంపకుండా అందులోనే రుబ్బి పెట్టుకున్న కొబ్బరి ముద్ద, ఉప్పు, పసుపు వేసి కూర ముద్దగా అయ్యేంత వరకు ఉడికించాలి. ఇప్పుడు మరొక గిన్నెలో నూనె వేసి ఆవాలు, జీలకర్ర, మినపప్పు, ఎండుమిరపకాయలు, ఇంగువ వేసి వేయించుకోవాలి. చివరగా ఇంగువ కూడా జతచేసి ఈ తిరగమోతను ఉడుకుతున్న సొరకాయ కూటుకు జతచేయాలి. చివరగా కరివేపాకు, కొత్తిమీర, చల్లి దించేయాలి. ఇది చపాతీల్లోకి చాల రుచిగా ఉంటుంది.
mundugaa kobbari podi, pachi mirapakaayalu, jeelakarra moodintini koddigaa noone posi muddagaa noorukovaali. ippudu mandapati ginne leda baandilo kappu neeru posi nanapetti pettukunna sanagapappu, sorakaya mukkalu vesi udikinchukovali. kukkarlo ayithe okati rendu visilles ragane dimpesukovali. aa neeru ompakunda andulone rubbi pettukunna kobbari mudda, uppu, pasupu vesi kuura muddagaa ayyenta varaku udikinchaali. ippudu maroka ginnelo noone vesi aavaalu, jeelakarra, minapappu, endumirapakaayalu, inguva vesi veyinchukovali. chivaragaa inguva kuudaa jatachesi ee tiragamotanu udukutunna sorakaya kootuku jatacheyali. chivaragaa karivepaaku, kottimira, challi dincheyali. idhi chapaatiilloki chaala ruchigaa untundi.